Eelnõu

NARVA LINNAVALITSUS
MÄÄRUS

Võlanõustamise teenuse osutamise kord Narva linnas

Määrus kehtestatakse „Kohaliku omavalitsuse korralduse seaduse“ § 30 lõike 1 punkti 3 ning „Sotsiaalhoolekande seaduse“ § 21  alusel
§ 1. Reguleerimisala
Määrus reguleerib  Narva linna Sotsiaalabiametisse (edaspidi Sotsiaalabiamet) pöörduvatele isikutele võlanõustamise teenuse osutamist. 

§ 2. Üldsätted
(1) Võlanõustamise teenus (edaspidi teenus) on majanduslik-juriidilise iseloomuga sotsiaalteenus, mille eesmärgiks on isiku või perekonna abistamine ülemäärase võlgnevuse korral isiku iseseisvaks   toimetulekuks talutavaks muutmisel või võlgnevuse likvideerimisel.
(2) Teenusele on õigus isikul või perekonnal, kellel on ülemäärase võlgnevuse tekkimise oht või kellel on tekkinud ülemäärane võlgnevus ning kes pole võimeline iseseisvalt alustama või lõpuni viima võlgadest vabanemise protsessi. Isikule on võlanõustamise teenus tasuta. 
(3) Teenuse osutamist rahastatakse Euroopa Sotsiaalfondi vahenditest vastavalt projekti nr. 1.3.0301.09-0025 “Võlanõustamine Narvas” tingimustele. 
(4) Teenuse osutamist korraldab ja selleks otstarbeks ettenähtud vahendite üle peab arvestust Sotsiaalabiamet.
(5) Võlanõustajana on õigus töötada isikul,  kellel on riiklikult tunnustatud kõrgharidus sotsiaaltöö erialal. 
§ 3.Teenuse taotlemine
(1) Teenuse taotleja esitab Narva linna Sotsiaalabiametile kirjaliku vormikohase taotluse (lisa 1), milles:

1)   märgib oma isikuandmed ja põhjendab teenuse osutamise vajaduse;

2)   annab loa isikuandmete töötlemiseks;

3)   kinnitab esitatud andmete õigsust.
(2) Sotsiaalabiametil on vajadusel õigus nõuda taotlejalt lisaandmeid või -dokumente, millest taotlejat informeeritakse taotluse vastuvõtmisel.
§ 4. Teenuse osutamine
(1) Teenust osutatakse arvestades kliendi võlasituatsiooni ja erivajadusi ning kooskõlas projekti nr. 1.3.0301.09-0025 “Võlanõustamine Narvas” tingimustega. 

(2) Teenuse käigus võlanõustaja:   

1)  selgitab välja võlgnevusse sattumise põhjused;
2) hindab võlgniku abivajadust, sealhulgas määratleb tema rahaliste kohustuste hulga ja mahu, ning ressursse võlgnevuse kõrvaldamiseks;
3)  aitab isikul planeerida tema rahalisi vahendeid tekkinud ja tekkivate rahaliste kohustuste täitmiseks ning võlgnevuse kõrvaldamiseks;
4) abistab ja nõustab isikut võlgnevuse kõrvaldamiseks sobivate lahenduste väljaselgitamisel ja isikuga kokkuleppel suhtlemisel isikuga, kelle ees isikul on rahaline kohustus täitmata;
5) teeb isiku nõusolekul koostööd füüsiliste ja juriidiliste isikutega, kelle ees isikul on rahaline kohustus täitmata;
6)  nõustab ja juhendab isikut, kuidas vältida uute võlgnevuste tekkimist;
7) tagab isikuandmete kaitse seaduses sätestatud alusel.
(3) Võlanõustajal on õigus teenuse osutamises keelduda juhul, kui klient teadlikult esitab valeandmeid ja korduvalt ei täida võlanõustajaga saavutatuid kokkuleppeid. 

§ 5. Rakendussäte

(1) Kinnitada taotluse vorm vastavalt Lisa 1.
(2) Määrus jõustub seadusega sätestatud korras ja kehtib kuni 31.12.2011.a.
       Tarmo Tammiste 







       Linnapea                                                                        
                         Ants Liimets 

                                                                                                                        Linnasekretär

Määruse „Võlanõustamise teenuse osutamise kord Narva linnas” lisa 1
Narva linna Sotsiaalabiametile
TAOTLUS VÕLANÕUSTAMISE TEENUSE SAAMISEKS
Nimi……………………………………………………………………………………………...................

Isikukood või sünniaeg………………………………………………………………………………………

Elukoht ………………………………………………………………………………………………………

Kontaktandmed  tel.……………………………………e-mail…………………………………………….

Sotsiaalne seisund....…………………………………………………………………………………………

Perekonnaseis………………………………………………………………………………………………..

Kontaktisik……………………………………………………………………………………………………

Palun osutada mulle võlanõustamise teenust seoses järgmiste asjaoludega:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Käesolevaga annan loa oma isikuandmete töötlemiseks ning volitan võlanõustajat esindama mind kõigis minu võlakohustustega seotud küsimustes, sealhulgas välja nõudma ja jagama minu võlasuhteid puudutavat informatsiooni, tutvuma vastavate dokumentidega ja tegema nendest koopiaid. 
Taotluse esitamise kuupäev………………………………..               Allkiri………………………………….

